Alkantmooi is 'n selfsorgkothuis op die eienaar se perseel in Bettysbaai. Die perseel het lieflike uitsigte oor die see en op die berge. Die kothuis het slaapplek vir 2 volwassenes en 'n klein kind.
Die kothuis het 'n privaat ingang en 'n oopplan-uitleg. Daar is 'n dubbelbed en 1 dagbed wat vir 'n kind geskik is. In die badkamer is daar 'n stort en wasbak, en die toilet is apart. Die kombuis langsaan is toegerus met 'n yskas-vrieskas, tweeplaatgasstoof en mikrogolfoond.
Gaste het toegang tot die privaat braai-area op die perseel, en daar is parkeerplek vir 1 motor beskikbaar. WiFi is beskikbaar by die hoofhuis. Alkantmooi is 10 minute se ry van die hoofstrand, 'n restaurant en 'n winkel in die dorp af.